CELEX: 52008SC0571
Language: lt
Date: 2008-05-07 00:00:00
Title: Rekomendacija Tarybos sprendimas panaikinantis Sprendimą 2005/185/EB dėl perviršinio deficito Čekijos Respublikoje

LT

LT        LT
 ---pagebreak---      EUROPOS BENDRIJŲ KOMISIJA

                                    Briuselis, 7.5.2008
                                    SEK(2008) 571 galutinis

                       Rekomendacija

                TARYBOS SPRENDIMAS

           panaikinantis Sprendimą 2005/185/EB
        dėl perviršinio deficito Čekijos Respublikoje

                    (pateikta Komisijos)

LT                                                            LT
 ---pagebreak---                                  AIŠKINAMASIS MEMORANDUMAS

     1.       APLINKYBĖS

     Sutarties 104 straipsnyje nustatyta, kad valstybės narės turėtų vengti perviršinio deficito, ir
     nustatyta tokio deficito nustatymo bei ištaisymo tvarka. Perviršinio deficito procedūra (PDP)
     išsamiau aprašyta Tarybos reglamente (EB) Nr. 1467/97 dėl perviršinio deficito procedūros
     įgyvendinimo paspartinimo ir paaiškinimo1, kuris yra Stabilumo ir augimo pakto dalis. Pagal
     Sutarties 104 straipsnio 2 dalį Komisija tikrina, kaip laikomasi biudžetinės drausmės, pagal
     šiuos du kriterijus: a) ar planuojamas arba faktinis valdžios sektoriaus biudžeto deficitas yra
     didesnis už 3 % BVP pamatinę vertę (nebent deficito santykis gerokai ir nuolat mažėjo ir
     beveik pasiekė pamatinę vertę arba pamatinės vertės perviršis yra tik išimtinis ir laikinas, o
     santykis lieka artimas pamatinei vertei) ir b) ar valdžios sektoriaus skola viršija 60 % BVP
     pamatinę vertę (nebent skolos santykis pakankamai mažėja ir tinkamu tempu artėja prie
     pamatinės vertės).

     Pagal Sutarties priede pateiktą Protokolą dėl perviršinio deficito procedūros Komisija teikia
     PDP vykdyti reikalingus duomenis. Taikydamos šį protokolą, pagal Tarybos reglamento (EB)
     Nr. 3605/932 4 straipsnį valstybės narės du kartus per metus, t. y. iki balandžio 1 d. ir iki
     spalio 1 d., privalo pateikti duomenis apie valdžios sektoriaus deficitą, skolą ir kitus susijusius
     kintamuosius3.

     2004 m. gegužės 12 d. Komisija, priėmusi ataskaitą pagal 104 straipsnio 3 dalį, pradėjo
     perviršinio deficito procedūrą Čekijai dėl 2003 m. valdžios sektoriaus deficito, kuris buvo
     12,9 % BVP4 (5,9 % BVP atmetus didelę vienkartinę operaciją, susijusią su suteiktomis
     valstybės garantijomis). 2004 m. liepos 5 d. Taryba, remdamasi Komisijos rekomendacija,
     nusprendė, kad Čekijoje susidarė perviršinis deficitas pagal 104 straipsnio 6 dalį5. Kartu taip
     pat remdamasi Komisijos rekomendacija Taryba pateikė Čekijai rekomendacijas pagal
     104 straipsnio 7 dalį, kad perviršinis valdžios sektoriaus deficitas būtų ištaisytas vėliausiai iki
     2008 m.

     1
            OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL
            L 174, 2005 7 7, p. 5).
     2
            OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB)
            Nr. 2103/2005 (OL L 337, 2005 12 22, p. 1).
     3
            Naujausias Čekijos pranešimas pateiktas tinklavietėje
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     4
            SEK(2004) 575. Tuo tarpu 2003 m. galutinis deficitas sumažintas iki 6,6 % BVP (į kurį vienkartinės
            priemonės jau nebeįskaičiuotos).
     5
            OL L 62, 2005 3 9, p. 20.

LT                                                      2                                                        LT
 ---pagebreak---      Atsižvelgdama į 2007 m. prognozuojamą didelį nuokrypį nuo biudžeto ir tolesnį deficito
     perviršį pamatinės vertės atžvilgiu 2008 m. remiantis prieš 2006 m. birželio mėn. visuotinius
     rinkimus pateiktais biudžeto planais, 2007 m. liepos 10 d. Taryba, remdamasi Komisijos
     rekomendacija, priėmė sprendimą pagal 104 straipsnio 8 dalį, kuriame pareiškė, kad veiksmai,
     kurių ėmėsi Čekija, nėra tinkami siekiant ištaisyti perviršinį deficitą iki 2008 m. termino.
     2007 m. spalio 10 d. Taryba, remdamasi Komisijos rekomendacija, pateikė naują
     rekomendaciją pagal 104 straipsnio 7 dalį, kurioje rekomendavo Čekijai imtis papildomų
     priemonių siekiant apriboti biudžeto padėties prastėjimą 2007 m. ir patvirtino pradinius
     tikslinius 2008-uosius metus, iki kurių perviršinis deficitas turi būti ištaisytas. Čekijos
     valdžios institucijos turėjo sumažinti deficitą iki mažesnės kaip 3 % BVP pamatinės vertės
     patikimai ir tvariai. Todėl, remdamasi tuomet turėtomis projekcijomis, Taryba rekomendavo
     Čekijos valdžios institucijoms užtikrinti, kad struktūrinis balansas (t. y. pagal ciklą
     pakoreguotas balansas, neįskaitant vienkartinių ir kitų laikinųjų priemonių) 2008 m., palyginti
     su 2007 m., pagerėtų bent ¾ % BVP. Taryba nustatė, kad Čekijos valdžios institucijos turi
     imtis veiksmingų priemonių ne vėliau kaip iki 2008 m. balandžio 9 d.

     Be to, Taryba paragino Čekiją „užtikrinti, kad ištaisius perviršinio deficito padėtį biudžetas
     būtų toliau konsoliduojamas siekiant vidutinės trukmės biudžeto būklės tikslo – kad
     struktūrinis deficitas būtų 1 % BVP, ir šį tikslą pasiekti ne vėliau kaip iki iš pradžių nustatyto
     termino – 2012 m.“

     1 lentelė. 2007 m. spalio 10 d. Tarybos patvirtintas koregavimas
     BVP %, jei nenurodyta kitaip                             2006              2007                      2008
     Valdžios sektoriaus balansas                             -2,7         daugiau nei -3,3           deficitas < 3
     struktūrinio balanso pokytis                                                                        bent ¾
     p. m.: Realaus BVP augimas (%)                               6,0              5,0                     4,9
     Pastaba. Struktūrinis balansas – tai pagal ciklą pakoreguotas balansas, atskaičius vienkartines ir kitas laikinąsias
     priemones.
     Šaltiniai. 2007 m. spalio 10 d. priimta Tarybos rekomendacija pagal 104 straipsnio 7 dalį ir Komisijos tarnybų
     2007 m. pavasario prognozė.
     Pasibaigus Tarybos nustatytam terminui, Komisija, atsižvelgdama į naujausias Komisijos
     tarnybų prognozes, paprastai oficialiai įvertina veiksmus, kurių valdžios institucijos imasi
     atsižvelgdamos į Tarybos rekomendacijas. Tai – tarpinis įvertinimas, ar šalis imasi tinkamų
     priemonių, kad galėtų laiku ištaisyti perviršinį deficitą. Čekijos atveju šis tarpinis įvertinimas
     įtraukiamas į šį dokumentą ir juo pakeičiamas. Jame atsižvelgiama į 2008 m. balandžio mėn.
     Čekijos vyriausybės raštą apie taisomąsias priemones, patvirtintas pagal PDP6.

     Pagal 104 straipsnio 12 dalį Tarybos sprendimas dėl perviršinio deficito susidarymo
     panaikinamas remiantis Komisijos rekomendacija, kai, Tarybos nuomone, perviršinis deficitas
     atitinkamoje valstybėje narėje yra ištaisomas.

     6
              2008 m. balandžio 10 d. Čekijos finansų ministro raštas už ekonomiką ir pinigus atsakingam Komisijos
              nariui.

LT                                                            3                                                             LT
 ---pagebreak---      2.      NAUJAUSI DEFICITO POKYČIAI

     2003 m. valdžios sektoriaus deficitas pasiekė 6,6 % BVP. Vėliau, išskyrus 2005 m. (3½ %
     BVP), valdžios sektoriaus deficitas neviršijo 3 % BVP. Nominaliojo deficito pokyčiai nuo
     2004 m. buvo geresni nei 2004 m. liepos 4 d. rekomendacijoje pagal 104 straipsnio 7 dalį
     rekomenduota (nominaliojo) deficito mažinimo kryptis. Valdžios sektoriaus deficito
     sumažėjimą paskatino didesnės, negu tikėtasi, įplaukos dėl spartesnio, negu numatyta,
     augimo, kuris nuo 2005 m. kasmet buvo didesnis kaip 6 %, taip pat išlaidų ribojimas.
     Valdžios sektoriaus išlaidos, kaip BVP procentinė dalis, laipsniškai sumažėjo nuo 45 % BVP
     2004 m. iki 42,4 % BVP 2007 m. Tai iš dalies nulėmė valdžios sektoriaus vartojimas, kuris
     buvo sumažintas maždaug 2 % BVP, ir mažėjančios išlaidos, susijusios su bankininkystės
     sektoriaus konsolidacija7.

     Remiantis duomenimis, kuriuos pateikė Komisija (Eurostatas) remdamasi Čekijos iki 2008 m.
     balandžio mėn. pateikta ataskaita8,9, 2007 m. valdžios sektoriaus deficitas buvo 1,6 % BVP10,
     t. y. buvo gerokai mažesnis nei 2007 m. kovo mėn. atnaujintoje konvergencijos programoje
     nustatytas 4 % BVP siektinas rodiklis. Taigi įplaukos, kaip BVP procentinė dalis, buvo 0,8 %
     BVP didesnės, negu prognozuota 2007 m. kovo mėn. konvergencijos programoje, o valdžios
     sektoriaus išlaidos buvo 1,8 % BVP mažesnės. Panašu, kad daug geresnis, negu tikėtasi,
     rezultatas daugiausia rodo, kad buvo apribotos socialinės išlaidos, kurios, kaip buvo
     prognozuota, turėjo padidėti maždaug 1 % BVP. Kiti viešųjų išlaidų elementai, įskaitant
     kompensaciją dirbantiesiems ir tarpinį vartojimą, taip pat apriboti. Be to, prieaugis sudarė
     6,5 % BVP, palyginti su 2007 m. kovo mėn. konvergencijos programoje prognozuotais 4,9 %
     BVP, o mokesčių elastingumas buvo geresnis, negu prognozuota.

     Ir įplaukoms, ir išlaidoms teigiamos įtakos turėjo didesnis, negu prognozuota, užimtumo
     padidėjimas. Socialinės įmokos padidėjo labiau, negu numatyta, o socialiniai pervedimai, kaip
     BVP procentinė dalis, padidėjo visai nedaug.

     Palyginti su 2006 m., nominalusis deficitas sumažėjo 1,1 % BVP, ir maždaug pusę šio
     sumažėjimo nulėmė priemonės, kurių buvo imtasi, kaip rodo struktūrinio balanso
     pagerėjimas, o kitą pusę – spartesnis augimas. Bendros išlaidos sumažėjo 1,2 % BVP, o
     bendros įplaukos – 0,2 % BVP. 2007 m. rezultatas yra geresnis, palyginti su Tarybos
     rekomendacija „toliau neleisti blogėti biudžeto būklei“ – tuo metu buvo numatoma, kad
     biudžeto būklė 2007 m. blogės.

     7
            Vykstant bankininkystės sektoriaus privatizacijai, Čekijos vyriausybė prisiėmė didžiąją dalį išlaidų,
            susijusių su „blogomis“ paskolomis, visų pirma įsteigdama Čekijos konsolidacijos agentūrą. Laikui
            bėgant tokio turto dalis sumažėjo.
     8
            2008 m. balandžio 18 d. Eurostato pranešimas spaudai Nr. 54/2008.
     9
            Remiantis Reglamento (EB) Nr. 3605/93 8g straipsnio 1 dalimi.
     10
            Paskelbus pirmuosius pavasario pranešimo rezultatus, deficito santykio rodikliai paprastai patikslinami
            – padidinami arba sumažinami. Daugelio ES valstybių narių atveju tokios korekcijos dažniausiai yra
            palyginti nedidelės ir paprastai nelabai skiriasi nuo nulio. Čekijos atveju, atsižvelgiant į 2007 m.
            deficito, apie kurį buvo neseniai pranešta, atotrūkį nuo deficito pamatinės vertės, mažai tikėtina, kad dėl
            bet kokios galimos būsimos valdžios sektoriaus sąskaitų korekcijos 2007 m. deficito santykis galėtų
            padidėti tiek, kad viršytų 3 % BVP.

LT                                                          4                                                             LT
 ---pagebreak---      Bendrai sumažėjus valdžios sektoriaus išlaidoms, padidėjo atsargų lėšos, kurių suma, kaip
     apskaičiuota, išaugo iki 2¾ % BVP (nuo maždaug 2 % 2006 m.), iš jų apie ¾ % BVP yra ne
     su ES lėšomis susijusios išlaidos, t. y. atidėtos išlaidos, dėl kurių deficitas gali padidėti
     ateityje. Kiti 2 % susiję su ES lėšomis ir pagrįsti įplaukomis.

     Struktūriniu atžvilgiu deficitas sumažėjo nuo 2,9 % BVP 2006 m. iki 2,3 % BVP 2007 m., nes
     valdžios sektorius toliau ribojo išlaidas, įskaitant darbo užmokestį viešajame sektoriuje.

     3.       DEFICITO PROJEKCIJOS 2008 M. IR VĖLIAU

     Pagal Komisijos tarnybų 2008 m. pavasario prognozę numatoma, kad valdžios sektoriaus
     deficitas toliau mažės ir 2008 m. bus 1,4 % BVP, o 2009 m., remiantis prielaida, kad politika
     nebus keičiama – 1,1 % BVP. Tai bus užtikrinta į 2007 m. rugsėjo 19 d. patvirtintą
     stabilizavimo paketą įtrauktų priemonių pusiausvyra, kurios teigiamas poveikis, kaip
     apskaičiuota, kiekvienais metais bus apie 0,3 % BVP (žr. I intarpą). Numatoma, kad
     įgyvendinant stabilizavimo pakete numatytas įstatymines priemones socialinių pervedimų
     suma, kaip BVP procentinė dalis, 2008 ir 2009 m. mažės. Be įstatyminių priemonių,
     konsolidavimas taip pat pagrįstas tolesniu darbo užmokesčio viešajame sektoriuje ribojimu ir
     viešojo vartojimo, kaip BVP procentinės dalies, mažinimu. Numatoma, kad įplaukos, kaip
     BVP procentinė dalis, nesikeis, nors dėl tuo pat metu įgyvendinti numatomų mokestinių
     priemonių prognozuoti yra sunku. Komisijos tarnybų pavasario prognozėje pateiktos deficito
     projekcijos atitinka pavasario pranešime nurodytą planuojamą deficitą (1,5 % BVP).

     Remiantis Komisijos tarnybų 2008 m. pavasario prognoze, struktūrinis balansas turėtų
     pagerėti nuo -2¼ % BVP 2007 m. iki maždaug -2 % BVP 2008 m. Pagerėjimas mažesnis,
     negu rekomendavo Taryba (mažiausiai ¾ % BVP), nes 2007 m. nominalusis deficitas, kuriam
     teigiamą poveikį padarė maždaug ½ % BVP struktūrinis pagerėjimas, buvo gerokai mažesnis
     – tai nebuvo numatyta, kai buvo rengiama rekomendacija.
     Čekijos vidutinės trukmės tikslas (VTT) – 1 % BVP struktūrinis deficitas, kuris, remiantis
     2007 m. lapkričio mėn. pateikta naujausia konvergencijos programa, turėtų būti pasiektas iki
     2012 m. 2008 m. kovo 4 d. Tarybos nuomonėje dėl programos11 Čekijos valdžios institucijos
     buvo paragintos „pasinaudoti sparčiu ekonomikos augimu didinant koregavimo tempą, kad
     kuo greičiau būtų užtikrinta patikimumo riba, neleidžianti viršyti pamatinės vertės, ir VTT
     būtų pasiektas ne vėliau kaip iki 2012 m.“.

          I intarpas. 2007 m. rugsėjo mėn. stabilizavimo pakete numatytų priemonių santrauka
      Pagal stabilizavimo paketą bendra mokesčių našta buvo perkelta iš tiesioginio
      apmokestinimo į netiesioginį. Nuo 2008 m. sausio 1 d., nors ir pagal išplėstą bazę, buvo
      įvestas fiksuoto dydžio 15 % pajamų mokesčio tarifas, kurį planuojama 2009 m. dar
      sumažinti iki 12,5 %. Nuo 2008 m. sausio 1 d. įmonių pelno mokesčio tarifas buvo
      sumažintas nuo 24 % iki 21 %, o iki 2010 m. bus papildomai sumažintas iki 19 %. 2008 m.
      sausio mėn. padidinus žemiausią PVM ribą nuo 5 iki 9 %, padidinus akcizą ir įvedus
      aplinkosaugos mokestį elektros energijai, gamtinėms dujoms ir kietajam kurui, buvo
      padidinti netiesioginiai mokesčiai. Be to, buvo nustatyta viršutinė didžiausios socialinių
      įmokų mokėjimo bazės riba, dėl to sumažės įplaukos.

     11
             OL C 74, 2008 3 20, p. 24.

LT                                                5                                                  LT
 ---pagebreak---       Pagal stabilizavimo paketą buvo priimti nauji teisės aktai, kuriais siekiama mažinti išlaidas
      pirmiausia socialinių pašalpų, įskaitant vaiko pašalpas, socialinės rūpybos pašalpas, vaiko
      priežiūros pašalpas, motinystės pašalpas, globos pašalpas, pašalpas mokyklos reikmenims
      įsigyti ir laidotuvių pašalpas, srityje. Be fiksuoto dydžio sumažinimo, didžioji dalis
      socialinės rūpybos pašalpų nebeindeksuojama pagal minimalaus gyvenimo lygį, kurį
      vyriausybė nuo šiol nustato savo nuožiūra. Pagal stabilizavimo paketą nuo 2008 m. sausio
      mėn. taip pat buvo įvesti sveikatos priežiūros paslaugų mokesčiai: mokesčiai už medicinines
      konsultacijas, receptinius vaistus ir hospitalizavimą. Apskaičiuota, kad šie pokyčiai daro
      nedidelį teigiamą poveikį valdžios sektoriaus įplaukoms, nes susidaro papildomų pajamų ir
      mažėja išlaidos, nes mažėja paklausa.

     2008 m. sausio 23 d. vyriausybė pateikė pasiūlymą skirti bažnyčioms kompensaciją už
     konfiskuotą religinį turtą (žr. II intarpą). Čekijos parlamentui jį patvirtinus, finansinė
     kompensacija bus užregistruota kaip vienkartinės deficitą didinančios išlaidos, kurių suma yra
     2,2 % tų metų, kuriais bus pripažintas valdžios sektoriaus finansinis įsipareigojimas, BVP,
     nors faktinis mokėjimas bus atliktas per labai ilgą 60 metų laikotarpį. Remiantis įprasta
     politikos nekeitimo prielaida, Komisijos tarnybų 2008 m. pavasario prognozėse nebuvo
     atsižvelgta į šį sandorį, nes nebuvo aišku, ar parlamentas priims vyriausybės pasiūlymą ir
     kada tai įvyks. Į šį sandorį taip pat nebuvo atsižvelgta ir konvergencijos programos
     projekcijose. Jei pasiūlymas įsigaliotų 2008 ar 2009 m., remiantis dabartinėmis projekcijomis,
     valdžios sektoriaus deficitas (įskaitant šį sandorį) tais metais laikinai viršytų 3 % BVP.

      II intarpas. Čekijos pasiūlymas dėl kompensacijos už religinio turto konfiskaciją
      2008 m. sausio 23 d. Čekijos vyriausybė parlamente pateikė pasiūlymą Bažnyčiai
      kompensuoti 1948–1990 m. konfiskuotą religinį turtą. Numatyti du kompensavimo būdai:
      grąžinimas natūra ir finansinė kompensacija, kai grąžinti natūra nebeįmanoma. Pagal
      pasiūlymą, kiek tai susiję su finansine kompensacija, bažnyčios gaus iš vyriausybės
      60 metinių 4 274,9 mln. CZK išmokų grynaisiais (0,1 % 2008 m. BVP). Atsižvelgiant į tai,
      kad metinė palūkanų norma yra 4,85 %, pagrindinė suma sudaro 83,0 mlrd. CZK (2,2 %
      2008 m. BVP), o palūkanos – 173,5 mlrd. CZK12.
      Čekijos statistikos tarnyba paprašė Eurostato paaiškinti atitinkamus kompensacijos
      pasiūlymo apskaitos padarinius. Eurostatas paaiškino, kad grąžinimas natūra nedaro
      poveikio valdžios sektoriaus deficitui. Kai grąžintas turtas yra toks pat kaip ir konfiskuotasis
      praeityje, sandoris ESS sąskaitose įrašomas kaip kiti apimties pokyčiai ir nedarys jokio
      tiesioginio poveikio valdžios sektoriaus įplaukų ir išlaidų sąskaitoms. Jei grąžintas turtas
      nėra toks pats, grąžinimas užregistruojamas kaip apmokėtas kapitalo pervedimas,
      kompensuojamas neigiama investicija.

      Dėl finansinės kompensacijos Eurostatas paaiškino, kad pagal jo ESS apskaitos taisyklių

     12
            Pagal Čekijos valdžios institucijų pateiktą informaciją kompensacijos susitarime taip pat numatyta, kad
            bus laipsniškai panaikinta valstybės parama bažnyčioms (pvz., kunigų atlyginimo mokėjimas). Ši
            valstybės parama yra 1 406 mln. CZK (0,04 % BVP 2008 m.)

LT                                                        6                                                           LT
 ---pagebreak---       aiškinimą pagrindinė mokėtina suma turėtų būti užregistruojama kaip valdžios sektoriaus
      išlaidos, kai priimamas teisės aktas, o ne kai atliekamas mokėjimas grynaisiais. Palūkanos
      bus registruojamos kaip valdžios sektoriaus išlaidos per paskesnius 60 metų. Eurostatas taip
      pat paaiškino, kad neapmokėtas įsipareigojimas bažnyčioms bus užregistruotas kaip
      mokėtinos sąskaitos13.
      Todėl tais metais, kai Čekijos parlamentas priims įstatymą ir šis įsigalios, į Čekijos valdžios
      sektoriaus sąskaitas bus įtrauktas labai didelis vienkartinis deficitą didinantis sandoris, kurio
      vertė – 2,2 % BVP. Tai, kad įsipareigojimas bažnyčioms bus užregistruotas kaip mokėtinos
      sąskaitos, reiškia, kad tai nebus valdžios sektoriaus skola, kaip apibrėžta Reglamente (EB)
      Nr. 3605/93. Užregistravus išlaidas, atsargų ir srautų koregavimas apims išskirtinai didelį
      neigiamą grynųjų pinigų ir sankaupų skirtumą, kuris bus laipsniškai padengtas per 60 metų.

     4.       SKOLOS POKYČIAI IR PROJEKCIJOS

     Nors nuo 2004 m. valdžios sektoriaus deficitas buvo didelis, skolos augimas buvo didžiąja
     dalimi apribotas. Dėl rekordinio augimo nuo 2005 m. ir didelio valdžios sektoriaus deficito
     sumažinimo 2007 m., palyginti su 2006 m., valdžios sektoriaus skola sumažėjo nuo 30,4 %
     BVP 2004 m. iki 28,7 % BVP 2007 m.

     Remiantis Komisijos tarnybų 2008 m. pavasario prognoze numatoma, kad, tęsiantis fiskalinei
     konsolidacijai ir tvariam makroekonominiam augimui, skolos santykis toliau mažės ir
     2009 m. bus mažesnis kaip 28 % BVP.

     5.       IŠVADOS

     Nors 2007 m. buvo numatoma smarki fiskalinė plėtra, valdžios sektoriaus balansas pagerėjo
     nuo -2,7 % BVP 2006 m. iki -1,6 % BVP 2007 m. Tai iš dalies nulėmė mažesnės išlaidos ir
     spartesnis augimas. Struktūrinis balansas, t. y. pagal ciklą pakoreguotas balansas atmetus
     vienkartines ir kitas laikinąsias priemones, 2007 m. pagerėjo ½ % BVP.

     Siekdama 2008 ir 2009 m. konsoliduoti valstybės finansus, Čekijos vyriausybė įvedė keletą
     nuo 2008 m. įsigaliojusių įstatymų galią turinčių priemonių, įskaitant socialinių išlaidų
     ribojimą bei sveikatos priežiūros paslaugų mokesčių įvedimą, kurie darys teigiamą grynąjį
     poveikį valstybės finansams. Toliau ribojant išlaidas ir atidžiai stebint 2008 m. įgyvendintų
     gausių mokestinių priemonių poveikį įplaukoms, šios priemonės turėtų padėti toliau mažinti
     valdžios sektoriaus deficitą. Pagal Komisijos tarnybų 2008 m. pavasario prognozę
     nominalusis deficitas 2008 m. turėtų dar sumažėti iki 1,4 % BVP, o 2009 m., jei nebus
     keičiama politika – iki 1,1 %. Tai reiškia, kad deficitas patikimai ir tvariai sumažintas iki
     mažesnės nei 3 % BVP ribos.

     13
            2008 m. kovo 14 d. Eurostato raštą, kuriame Čekijos statistikos tarnybai teikiama ex ante konsultacija,
            galima                                           rasti                                    tinklavietėje
            http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_8/ADV%20-
            %20CZ%20-%202008.1%20-%20CONFISCATED%20PROPERTIES.PDF.

LT                                                        7                                                           LT
 ---pagebreak---      Bendroji valdžios sektoriaus skola sumažėjo nuo 29,4 % BVP 2006 m. iki 28,7 % 2007 m.,
     t. y. buvo gerokai mažesnė už 60 % BVP pamatinę vertę. Pagal Komisijos tarnybų 2008 m.
     pavasario prognozę skolos santykis turėtų toliau mažėti ir iki 2009 m. būti mažesnis nei 28 %
     BVP (jei nebus keičiama politika).

     Remiantis bendru įvertinimu galima daryti išvadą, kad perviršinis deficitas Čekijoje buvo
     ištaisytas. Todėl Komisija rekomenduoja Tarybai panaikinti sprendimą dėl perviršinio deficito
     Čekijoje.

LT                                                8                                                  LT
 ---pagebreak---      2 lentelė. Biudžeto pokyčiai 2003–2009 m.
                                                 2003 2004 2005 2006           2007          2008             2009
                                                                                      (2)           (2)   KOM(3
                                                                             KOM KP KOM KP                  )    KP(2)
     BVP %, jei nenurodyta kitaip
     Valdžios sektoriaus balansas                  -6,6 -3,0 -3,6 -2,7 -1,6 -3,4 -1,4 -2,9                   -1,1 -2,6
     – Iš viso pajamų                              40,7 42,2 41,4 41,0 40,8 39,8 40,7 39,5 40,7 38,1
     – Iš viso išlaidų                             47,3 45,2 44,9 43,6 42,4 43,3 42,2 42,4 41,8 40,7
       Iš jų:      – palūkanų išlaidos              1,2 1,2 1,2         1,1    1,2     1,2     1,1    1,3     1,1  1,2
                   –     bendrojo      pagrindinio 4,5 4,8
                                                                                                              4,9  5,4
                   kapitalo formavimas                           4,9    5,0    4,8     5,1     4,8    5,3
     Pirminis balansas                             -5,5 -1,8 -2,4 -1,5 -0,4 -2,3 -0,3 -1,7                    0,0 -1,3
     Vienkartinės ir laikinosios priemonės          0,0 -0,7 -1,1 -0,2 0,0             0,0     0,0    0,0     0,0  0,0
     Struktūrinis balansas(1)                      -5,5 -1,3 -2,1 -2,9 -2,3 -4,1 -1,9 -3,4                   -1,5 -2,8
     Struktūrinis pirminis balansas(2)             -4,4 -0,1 -1,0 -1,7 -1,2 -2,9 -0,8 -2,2                   -0,4 -1,6
     Bendroji valdžios sektoriaus skola            30,1 30,4 29,7 29,4 28,7 30,4 28,1 30,3 27,2 30,2
     Pm        Realaus BVP augimas (%)              3,6 4,5 6,4         6,4    6,5     5,9     4,7    5,0     5,0  5,1
     Pm        Gamybos apimties atotrūkis          -3,0 -2,6 -0,8 0,8          2,0     1,8     1,4    1,4     1,1  0,7
     (1)
                Pagal ciklą pakoreguotas (pirminis) balansas, atmetus vienkartines ir laikinąsias priemones.
     (2)
                Pagal ciklą pakoreguotas ir struktūrinis balansas bei gamybos apimties atotrūkis pagal programą,
                apskaičiuoti Komisijos tarnybų remiantis programoje pateikta informacija.
     (3)
                Prielaida, kad politika nesikeis.
     Šaltiniai:         Komisijos tarnybų 2008 m. pavasario prognozė (KOM) ir 2007 m. lapkričio mėn. atnaujinta
     konvergencijos programa (KP).

LT                                                          9                                                            LT
 ---pagebreak---                                                 Rekomendacija

                                        TARYBOS SPRENDIMAS

                                 panaikinantis Sprendimą 2005/185/EB
                              dėl perviršinio deficito Čekijos Respublikoje

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 104 straipsnio 12 dalį,

     atsižvelgdama į Komisijos rekomendaciją,

     kadangi:

     (1)    Tarybos sprendime 2005/185/EB14, priimtame Komisijai pateikus rekomendaciją
            pagal Sutarties 104 straipsnio 6 dalį, buvo nuspręsta, kad Čekijoje susidarė perviršinis
            deficitas. Taryba pažymėjo, kad 2003 m. valdžios sektoriaus deficitas sudarė 12,9 %
            BVP (5,9 % BVP atmetus didelę vienkartinę operaciją, susijusią su suteiktomis
            valstybės garantijomis), t. y. buvo gerokai didesnis nei Sutartyje nustatyta 3 % BVP
            pamatinė vertė.

     (2)    2004 m. liepos 5 d. Taryba, vadovaudamasi Sutarties 104 straipsnio 7 dalimi ir
            1997 m. liepos 7 d. Tarybos reglamento (EB) Nr. 1467/97 dėl perviršinio deficito
            procedūros įgyvendinimo paspartinimo ir paaiškinimo15 3 straipsnio 4 dalimi ir
            remdamasi Komisijos rekomendacija, pateikė Čekijai skirtą rekomendaciją, kad
            vėliausiai iki 2008 m. būtų panaikintas deficito perviršis. Rekomendacija buvo
            paskelbta viešai.

     (3)    Atsižvelgdama į 2007 m. prognozuojamą didelį nuokrypį nuo biudžeto ir tolesnį
            deficito perviršį pamatinės vertės atžvilgiu 2008 m., 2007 m. liepos 10 d. Taryba,
            remdamasi Komisijos rekomendacija, priėmė sprendimą pagal 104 straipsnio 8 dalį,
            kuriame pareiškė, kad veiksmai, kurių imasi Čekija, nėra tinkami siekiant ištaisyti
            perviršinį deficitą iki 2008 m. termino16. 2007 m. spalio 10 d. Taryba, remdamasi
            Komisijos rekomendacija, pateikė naują rekomendaciją pagal 104 straipsnio 7 dalį,
            kurioje rekomendavo Čekijai imtis papildomų priemonių siekiant apriboti biudžeto
            padėties prastėjimą 2007 m. ir pakartotinai patvirtino, kad perviršinis deficitas turi būti
            ištaisytas vėliausiai iki 2008 m. pabaigos, o Čekijos valdžios institucijos turi imtis
            veiksmingų priemonių ne vėliau kaip iki 2008 m. balandžio 9 d. Remdamasi tuomet
            turimomis projekcijomis Taryba paragino Čekijos valdžios institucijas imtis
            priemonių, kad 2008 m., palyginti su 2007 m., struktūrinis balansas (t. y. pagal ciklą
            pakoreguotas balansas atmetus vienkartines ir kitas laikinąsias priemones) būtų
            pagerintas bent ¾ % BVP.

     14
            OL L 62, 2005 3 9, p. 20.
     15
            OL L 209, 1997 8 2, p. 6. Reglamentas su pakeitimais, padarytais Reglamentu (EB) Nr. 1056/2005 (OL
            L 174, 2005 7 7, p. 5).
     16
            OL L 260, 2007 10 5, p. 13.

LT                                                     10                                                        LT
 ---pagebreak---      (4)   Pagal Sutarties 104 straipsnio 12 dalį Tarybos sprendimas dėl perviršinio deficito
           susidarymo panaikinamas, kai, Tarybos nuomone, perviršinis deficitas atitinkamoje
           valstybėje narėje ištaisomas.

     (5)   Pagal Sutarties priede pateiktą Protokolą dėl perviršinio deficito procedūros Komisija
           teikia procedūrai vykdyti reikalingus duomenis. Taikydamos šį protokolą, pagal
           1993 m. lapkričio 22 d. Tarybos reglamento (EB) Nr. 3605/93 dėl Europos bendrijos
           steigimo sutarties priede pateikto Protokolo dėl perviršinio deficito procedūros
           taikymo 4 straipsnį valstybės narės du kartus per metus, t. y. iki balandžio 1 d. ir spalio
           1 d., privalo pranešti valdžios sektoriaus deficito ir skolos duomenis ir kitus susijusius
           kintamuosius17.

     (6)   Remiantis Komisijos (Eurostato) duomenimis, pateiktais pagal Reglamento (EB)
           Nr. 3605/93 8g straipsnio 1 dalį, Čekijai pateikus pranešimą iki 2008 m. balandžio
           1 d., ir Komisijos tarnybų 2008 m. pavasario prognoze, patvirtinamos šios išvados:

            –     valdžios sektoriaus deficitas buvo sumažintas nuo 2,7 % BVP 2006 m. iki
                  1,6 % BVP 2007 m., t. y. buvo mažesnis nei 3 % BVP pamatinė deficito vertė.
                  Siekiant palyginti – 2007 m. kovo mėn. konvergencijos programoje buvo
                  nustatytas 4 % BVP tikslas;

            –     nors, ekonomikos augimui viršijus prognozes, įplaukos iš mokesčių pranoko
                  lūkesčius, deficito sumažėjimą 2007 m. taip pat paskatino išlaidų ribojimas,
                  visų pirma kompensacijai viešojo sektoriaus darbuotojams ir tarpiniam
                  vartojimui. Didžioji išlaidų mažinimo dalis yra nuolatinė. Apskaičiuota, kad
                  struktūrinis balansas (t. y. pagal ciklą pakoreguotas balansas atmetus
                  vienkartines ir kitas laikinąsias priemones) 2007 m. pagerėjo kiek daugiau nei
                  ½ % BVP;

            –     2008 m. pavasario prognozėje 2008 metams prognozuojama, kad deficitas,
                  imantis papildomų išlaidų mažinimo priemonių, įstatymų galią turinčių
                  priemonių socialinėms išlaidoms mažinti ir įvedus mokesčius už dalį sveikatos
                  priežiūros paslaugų, bus sumažintas iki 1,4 % BVP. Įplaukos, kaip BVP
                  procentinė dalis, dėl daugelio 2008 m. įgyvendintų mokestinių priemonių iš
                  esmės turėtų likti nepakitusios. Pavasario prognozės atitinka balandžio mėn.
                  fiskaliniame pranešime nustatytą 1,5 % BVP siektiną deficitą. 2009 m.
                  pavasario prognozėje numatyta, kad deficitas dar sumažės iki 1,1 % BVP, jei
                  politika nebus pakeista. Tai reiškia, kad deficitas patikimai ir tvariai sumažintas
                  iki mažesnės nei 3 % BVP ribos. Prognozuojama, kad 2008 m. struktūrinis
                  balansas pagerės beveik ½ procentinio punkto BVP, taip pat ir 2009 m., jei
                  politika nebus keičiama. Tai reikia vertinti atsižvelgiant į būtinybę daryti
                  pažangą siekiant vidutinės trukmės biudžeto būklės tikslo, kuris, remiantis
                  2007 m. lapkričio mėn. atnaujinta konvergencijos programa, Čekijai yra 1 %
                  BVP struktūrinis deficitas, kuris turi būti pasiektas iki 2012 m.;

            –     valdžios sektoriaus skola ir toliau yra kur kas mažesnė už 60 % BVP pamatinę
                  vertę. Ji sumažėjo nuo 29,4 % BVP 2006 m. iki 28,7 % 2007 m. Pagal 2008 m.

     17
           OL L 332, 1993 12 31, p. 7. Reglamentas su paskutiniais pakeitimais, padarytais Reglamentu (EB)
           Nr. 2103/2005 (OL L 337, 2005 12 22, p. 1).

LT                                                   11                                                      LT
 ---pagebreak---                      pavasario prognozę skolos santykis turėtų toliau mažėti ir 2009 m. pabaigoje
                     būti mažesnis nei 28 % BVP (jei nebus keičiama politika).

     (7)       Tarybos nuomone, perviršinis deficitas Čekijoje buvo ištaisytas, todėl Sprendimas
               2005/185/EB turėtų būti panaikintas,

     PRIĖMĖ ŠĮ SPRENDIMĄ:

                                              1 straipsnis

     Remiantis bendru įvertinimu daroma išvada, kad perviršinis deficitas Čekijoje ištaisytas.

                                              2 straipsnis

     Sprendimas 2005/185/EB panaikinamas.

                                              3 straipsnis

     Šis sprendimas skirtas Čekijos Respublikai.

     Priimta

                                                   Tarybos vardu
                                                   Pirmininkas

LT                                                  12                                              LT